BROOK จับมือ CoinMarketCap เสริมความรู้ Digital Asset
BROOK จับมือ CoinMarketCap เพิ่มเติมข้อมูลด้าน Digital Asset โดยให้นิยามและบัญญัติศัพท์ใหม่ เพื่อสร้างความเข้าใจแก่นักลงทุน
BROOK จับมือ CoinMarketCap เพิ่มเติมข้อมูลด้าน Digital Asset โดยให้นิยามและบัญญัติศัพท์ใหม่เพื่อสร้างความเข้าใจแก่นักลงทุน
23 ก.ย. 2564

นายวริศ บูลกุล กรรมการผู้จัดการใหญ่ ฝ่ายสินทรัพย์ดิจิทัล บริษัท บรุ๊คเคอร์ กรุ๊ป จำกัด (มหาชน) หรือ BROOK เปิดเผยว่า บริษัทฯ จับมือกับ CoinMarketCap เว็บไซต์ให้บริการด้านข้อมูลเกี่ยวกับสินทรัพย์ดิจิทัลอันดับ 1 ของโลก ร่วมเพิ่มเติมข้อมูลด้าน Digital Asset ในการให้นิยามและบัญญัติศัพท์ใหม่ เพื่อสร้างความเข้าใจแก่นักลงทุนทั่วโลก
ทั้งนี้ได้ช่วยปรับปรุงฐานข้อมูลเดิมเกี่ยวกับคำศัพท์ในโลกคริปโตฯ ไปแล้วหลายคำ พร้อมเพิ่มคำนิยามศัพท์ใหม่ของโลกดิจิทัลแอสเสทให้ถูกต้องและเป็นปัจจุบัน
โดยความร่วมมือครั้งนี้สะท้อนให้เห็นถึงศักยภาพของบริษัทเป็นที่ยอมรับในโลกคริปโทเคอร์เรนซีสู่ระดับสากลและการพัฒนาคลังความรู้โลกใหม่ นับเป็นประโยชน์ต่อนักลงทุนหลายร้อยล้านคนต่อปีที่ค้นหาข้อมูลที่ถูกต้องด้วย CoinMarketCap ผ่านทางเว็บไซต์  coinmarketcap.com  แอปพลิเคชัน Blog และ Social Media